Το κατάλυμα είναι καταπληκτικό, πολύ καλύτερο από ότι φαίνεται στις φωτογραφίες. Λειτουργικό, πλήρες, πεντακάθαρο. Διαθέτει όλες τις παροχές, ο εξοπλισμός ολοκαίνουριος. Δε λείπει τίποτα από μια κύρια κατοικία. Η θέα απεριόριστη, πανέμορφη. Ιδιωτική αυλή, πάρκινγκ, τραπέζι, καρέκλες, όλες οι ανέσεις για χαλάρωση με θέα το απέραντο γαλάζιο. Το σημαντικότερο από όλα οι άνθρωποι. Η Ηλέκτρα και η οικογένεια της είναι άτομα με εξαιρετικό επίπεδο και ενδιαφέρον, ευγενικοί, φιλόξενοι, πρόθυμοι να βοηθήσουν σε ότι χρειαστεί και ταυτόχρονα διακριτικότατοι. Η γνωριμία μαζί τους είναι ένα ακόμα συν που προέκυψε από τις διακοπές μας στην Τήνο. Εννοείται ότι με χαρά θα ξανά επιλέξουμε το ίδιο κατάλυμα σε όποια επόμενη επίσκεψη μας στο νησί. Ηλέκτρα, Κωνσταντίνε, Μαρία, Θοδωρή, Μαιρούλα ευχαριστούμε για όλα!!!